
Narva linna veepuhastusjaama ning Narva linna

veevarustus- ja kanalisatsioonisüsteemide rekonstrueerimise 
investeeringuprojekti kaasfinantseeringu kinnitamine
1. ASJAOLUD JA MENETLUSE KÄIK
06. juunil 2008.a. esitas AS Narva Vesi Narva Linnavalitsusele taotluse investeeringuprojekti elluviimiseks ning omafinantseeringu tagamiseks (sisse tulnud 06.06.2008. a nr. 982) Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimise investeeringuprojektile. Kavandatavateks tegevusteks on Narva linna uue veepuhastusjaama rajamine, Mustajõe veehaarde osaline rekonstrueerimine ning Narva linna 26 km amortiseerunud veevarustustorustiku ja 27 km amortiseerunud kanalisatsioonitorustiku rekonstrueerimine. Kavandatavate tegevuste põhieesmärgiks on normidele vastava joogivee tagamine Narva linna elanikele ning teistele tarbijatele, veekadu vähendamine 2010. aastaks maksimaalselt 25%-ni. Narva linna veevarustuse- ja kanalistsioonitorustike rekonstrueerimise tulemusena soovitakse parandada piirkonna üldist elukvaliteedi ning teenuse kvaliteedi klientidel. Samuti peab joogivee- ja kanalisatsioonitorustike rekonstrueerimise tagajärjel saavutama vastavuse joogiveedirektiividega nr. 98/83/EÜ, 80/778/EEC ning 75/440/EEC sätestatud kvaliteedinõuetele joogivee osas. Investeeringuprojekti tegevuste finantseerimiseks esitatakse taotlus Euroopa Liidu Ühtekuuluvosfondi. 
Veemajanduse Ühtekuuluvusfondi rahastamist reguleerib Keskkonnaministri 13. märtsi 2008.a. määrus nr 8 “Meetme “Veemajanduse infrastruktuuri arendamine” tingimused”, mille § 10 lg 7 p. 5 kohaselt tuleb investeeringuprojekti rahastustaotlusega esitada omafinantseeringu garanteerimise kohta dokument. Keskkonnaministri 13.08.2008.a. määruse nr. 8 Lisa 2 „Juhendmaterjal Euroopa Liidu Ühtekuuluvusfondi rahastustaotlusega seotud projekti finants- ja majandusanalüüsi kohta” punkt 7.11 „Projekti omafinantseering” sätestab, et omafinantseering tuleb katta toetuse saajal ning punkt 15 kohaselt taotleja peab lisama kinnituskirjad omaosaluse olemasolu kohta. Keskkonnaministri 13. märtsi 2008.a. määrus nr. 8 “Meetme “Veemajanduse infrastruktuuri arendamine” tingimused” kohaselt peab Euroopa Liidu toetuse taotlemise korral kaastoetaja Narva linn esitama kirjaliku kinnituse valmisoleku kohta osaleda projekti rahastamises taotluse kirjeldatud eesmärkidel ja ajakava kohaselt.

Projekti „Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimine“ toetuse taotleja on Aktsiaselts Narva Vesi (registrikood: 10369373; asukoht: Kulgu 4, 20104 Narva; tel. 35 69000; e-post: info@narvavesi.ee; kontaktisik: Hilje Õunapuu). 
Tulenevalt Keskonnaministri 13.03.2008.a. määruse nr. 8 tingimustest koostati AS Narva Vesi tellimusel Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimise investeeringuprojekti finants- ja majandusanalüüs. 
Audacon Eesti OÜ ja Ärianalüüs OÜ poolt koostatud finants- ja majandusanalüüs käsitleb investeeringuprojekti finantsanalüüsi, sotsiaal-majanduslikku analüüsi ning riski- ja tundlikkusanalüüsi. Finants- ja majandusanalüüsist selgusid järgmised tulemused. 

	Abikõlbulikud kulud (EC)
	44 716,701  (tuhandetes eurodes)

	Otsusesumma (DA=R*EC)
	33 140,700

	Maksimaalne toetusmäär (MaxCRpa)
	85 %

	EL toetus (EU grant=DA*MaxCRpa)
	28 169,595

	EL toetuse määr (GR= EU grant/EC)
	63,00%

	Omafinantseerimine
	16 547,107

	Omafinantseerimismäär
	37,00 %

	Narva linn (25%)
	11 179

	Narva Vesi (12%)
	  5 368


Projekti kogumaksumus 44,7 milj. EUR (669,7 milj. krooni). Projekti rahastatakse kolmest allikast: Euroopa Liidu Ühtekuuluvusfondist, Narva linna ja AS Narva Vesi poolt. Projekti rahastatakse järgmistes osades ja summades: 

1. Euroopa Liidu Ühtekuuluvusfondist kaetakse 63% projekti kogumaksumusest ehk 28 168 615 EUR (440 743 051,46 krooni); 

2. Toetuse saaja katab 37% projekti kogumaksumusest ehk 16 548 086 EUR (258 921 282,41 krooni). Nimetatud osa moodustab projekti omafinansteeringu, mis omakorda jaguneb kaheks: 

· Narva linna osa omafinantseeringust moodustab 25 % ehk 11 179 175 EUR (174 916 079,56 krooni). 

· AS Narva Vesi osa omafinantseeringust moodustab 12 % ehk 5 368 911 EUR (84 005 202,85 krooni), mis kaetakse projektist saadavad tuludega (tariifidest saadava tulu arvelt). 
Projekt viiakse ellu aastatel 2009-2014. Finantseerimine jaguneb kuuele aastale vastavalt järgmisele finantsplaanile (tuhandetes eurodes):
	
	%
	2009
	2010
	2011
	2012
	2013
	2014 
	Kokku

	EL toetus
	63
	1074
	1693
	10350
	8647
	4674
	1730
	28 170

	Narva linn
	25
	426
	672
	4107
	3432
	1856
	686
	11 179

	Narva Vesi 
	12
	205
	323
	1972
	1648
	891
	330
	5 368

	Kokku
	100
	1706
	2687
	16429
	13727
	7423
	2745
	44 717


AS Narva Vesi nõukogu 05. juuni 2008.a. protokolli nr. 49 kohaselt AS Narva Vesi kinnitab, et tasub omafinansteeringu osaluse summas 5 368 911 EUR (84 005 202,85 krooni), mis kaetakse projektist saadavad tuludega (tariifidest saadava tulu arvelt). 

Eelnõus nähakse ette garanteerida Narva linna eelarvest aastateks 2009 – 2014 projekti „Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimine“ rahastamine kogusummas 11 179 175 EUR (174 916 079,56 krooni). 
2. ÕIGUSLIKUD JÄRELDUSED
Keskkonnaministri 13. märtsi 2008. aasta määruse nr 8 “Meetme “Veemajanduse infrastruktuuri arendamine” tingimused” § 10 lõike 7 punkti 5 ning määruse Lisa 2 „Juhendmaterjal Euroopa Liidu Ühtekuuluvusfondi rahastustaotlusega seotud projekti finants- ja majandusanalüüsi kohta” punkti 7.11. kohaselt EL toetuse taotlemise korral esitab taotleja kaastoetajate kirjalikud kinnitused valmisoleku kohta osaleda projekti rahastamises taotluses kirjeldatud eesmärkidel ja ajakava kohaselt. 

Vastavalt kohaliku omavalitsuse korralduse seaduse § 22 lõike 1 punktis 8 sätestatule kuulub varaliste kohustuste võtmine volikogu ainupädevusse.

3. OTSUS

3.1. Narva linn osaleb projektis „Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimine“ aastatel 2009-2014 kaasfinantseerijana tingimusel, et AS Narva Vesi tagab aastatel 2009-2014 omafinantseerimise osa kogusummas 5 368 911 EUR (84 005 202,85 krooni). 
3.2. Projekti „Narva linna veepuhastusjaama ja Narva linna veevarustus- ja kanalisatsioonisüsteemide rekonstrueerimine“ positiivse rahastamisotsuse korral näha ette Narva linna eelarvest aastateks 2009 – 2014 projekti kaasfinantseering kogusummas 11 179 175 EUR (174 916 079,56 krooni).
4. RAKENDUSSÄTTED
4.1. Narva Linnavolikogu kantseleil teha otsus asjaosalistele teatavaks.

4.2. Otsus on võimalik vaidlustada Tartu Halduskohtu Jõhvi Kohtumajas 30 päeva jooksul arvates otsuse teatavakstegemisest.
4.3. Otsus jõustub seaduses sätestatud korras.
Mihhail Stalnuhhin

